سوما‌لی‌نین ائلاشا بیاها بؤلگه‌سینده بومبا یوکلنمیش اتومبیل ایله تؤردیلن پارتلاییش نتیجه سینده آلتی نفر هلاک اولوب.
پولیس ایدارسی‌نین رسمی‌سی ابراهیم علمی پایتاخت موگادیشو یاخینلیغینداکی ائلاشا بیاها بؤلگه‌سینده حربی کونوویون کئچدیگی زامان بومبا‌لی هوجومون تؤردیلدیگینی دئییب.
ابراهیم علمی هوجوم نتیجه سینده آلتی نفرین هلاک اولدوغونو، چوخ سایدا آدامین دا یارالاندیغینی قئید ائدیب.
بؤلگه یه چوخ سایدا تهلوکه‌سیزلیک خیدمتی امکداشی‌نین جلب اولوندوغونو دئین ابراهیم علمی حادثه ایله باغلی ایستینتاقین آپاریلدیغینی بیلدیریب.
هوجوما گؤره مسئولیتی ترور تشکیلاتی الشباب اؤز اوزرینه گؤتوروب.
قئید ائدک کی، اؤلکه نین گونئی ینده کی چوخ سایدا کند و قصبه ترور تشکیلاتی الشباب نظارتینده‌دیر. تشکیلات واختاشیری مولکی وطنداش‌لارا قارشی هوجوم‌لار تؤره‌دیر.
